Θεόκτιστο Αρκαδίας

Το Θεόκτιστο είναι ορεινό χωριό της Αρκαδίας. Υπάγεται διοικητικά στην Δημοτική Ενότητα Κλείτορος του Δήμου Γορτυνίας και σύμφωνα με την εθνική απογραφή του 2011 έχει πληθυσμό που ανέρχεται σε 205 κατοίκουςArkadiaportal.gr - Αναλυτικά ο πληθυσμός της Αρκαδίας με βάση την επίσημη απογραφή του 2011. 

 Τοποθεσία 
Βρίσκεται χτισμένο σε μία ορεινή περιοχή στο βόρειο τμήμα της Αρκαδίας και εγγύς των ορίων της με την Αχαΐα, καθώς και των ορίων του Δήμου Γορτυνίας με τον Δήμο Καλαβρύτων, όπως και των άλλοτε ομώνυμων επαρχιών. Βρίσκεται σε υψόμετρο περίπου 650 μέτρων.  

Γειτνιάζει με το Δρακοβούνι στα νότια, το Πράσινο στα νοτιοανατολικά, το Στενό στα ανατολικά, το Παγκράτι στα βορειοανατολικά, τα Παγκραταίικα Καλύβια και τα Σελλά Παγκρατίου στα βόρεια-βορειοανατολικά, το Ζευγολατιό στα βόρεια, τα Καλύβια στα βόρεια-βορειοδυτικά και τα Άνω και Κάτω Καλύβια Κερπινής στα νοτιοδυτικά.

Σε σχετικά κοντινή απόστασηΗ απόσταση, μέσω του οδικού δικτύου, του Θεόκτιστου με την Λίμνη Λάδωνα ανέρχεται σε 25 χιλιόμετρα, ενώ υπάρχει και εναλλακτική διαδρομή 32 χιλιομ., που όμως έχει λιγότερο χρόνο μετάβασης. βρίσκεται και η τεχνητή Λίμνη Λάδωνα που δημιουργήθηκε έπειτα από κατασκευή φράγματος στον ποταμό Λάδωνα.Οι Τεχνητές Λίμνες της ΔΕΗ ΑΕ.. Κοντά στο χωριό υπάρχει το γεφύρι του Τσερνοτάμπεη στον Λάδωνα στον συνοικισμό Χάνια Φιλίων Αχαΐας στα διοικητικά όρια Αρκαδίας και Αχαΐας.

 Χιλιομετρικές αποστάσεις 
Το χωριό απέχει οδικώς περίπουΧιλιομετρικές αποστάσεις βασισμένες σε στοιχεία από τους Χάρτες της Google.:

Αρκαδία 
 30 χιλιόμετρα από τη Βυτίνα. 
 30 χιλιόμετρα από το Λεβίδι.
 51 χιλιόμετρα από τη Δημητσάνα.
 52 χιλιόμετρα από την Τρίπολη.

Αχαΐα
 16 χιλιόμετρα από την Κλειτορία.
 24 χιλιόμετρα από το Πάος.
 32 χιλιόμετρα από τα Τριπόταμα.
 42 χιλιόμετρα από τα Καλάβρυτα.
 124 χιλιόμετρα από την Πάτρα.

Ηλεία
 45 χιλιόμετρα από τη Δίβρη.
 100 χιλιόμετρα από τον Πύργο.

 Λοιπά στοιχεία 
Κατά την εθνική απογραφή του 2001 το χωριό είχε πληθυσμό 377 κατοίκους. 

Στο Θεόκτιστο υπάρχει το Δρακοπούλειο Πνευματικό Κέντρο όπου στεγάζεται και το Κοινοτικό Ιατρείο του χωριού, ενώ επίσης υπάρχει και Δημοτικό Σχολείο, το οποίο πλέον δεν λειτουργεί, και στη θέση του λειτουργεί το λαογραφικό μουσείο του Θεοκτίστου. Η κεντρική εκκλησία του χωριού είναι αφιερωμένη στους Άγιους Θεοδώρους, ενώ επίσης υπάρχει και η εκκλησία του Αγίου Γεωργίου. Η κεντρική οδός που διέρχεται από τον οικισμό ονομάζεται Οδός Ανδρέα Δρακόπουλου. 

Το χωριό διαθέτει καφενεία, παντοπωλεία, καθώς και ξενώνα επισκεπτών και τουριστών.

 Παραπομπές 

 Εξωτερικοί σύνδεσμοι 
 Theoktisto-arkadias.blogspot.com - Ιστότοπος για το χωριό.
 Exploring-Greece.gr - Θεόκτιστο.
 Mariailiaki.gr - Θεόκτιστο: Ένα πανέμορφο χωριό μέσα στα καταπράσινα βουνά της Αρκαδίας .

 Πηγές 
 Θεόκτιστο - Πανόραμα, ανθρώπων και χώρου, Λεύκωμα

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κλείτορος